Parra se Blog: SKOKKENDE INLIGTING
Hierdie skokkende e-pos van nig Sue Jarps ontvang. Ek het die twee fotos op die rekenaar maar ek kan dit nie opgelaai kry nie. Of ek is te dom of daar is iets anders verkeerd!
Daar is al so baie vertel van die arrogansie waarmee Christenskap (en geloof in die algemeen) in Engeland en Europa gesien word, maar dit raak net al erger.
Die afgelope week het daar 'n nuwe advertensieveldtog op Londen se rooi busse en in die tubes begin. Dit lees: "There's probably no God.
Now stop worrying and enjoy your life." [ BBC nuusartikel: http://news.bbc.co.uk/1/hi/england/london/7681914.stm]
Ek heg foto's van een van die busse en van 'n tube advertensie aan.
Die projek is in Oktober verlede jaar bekendgestel deur Prof. Richard Dawkins, bekende ateïs en skrywer van die boek 'The God Delusion'.
Daar is 'n internet-geldinsamelingsprojek opgestel om die veldtog te befonds. Hulle het gehoop om £5500 (R80
000) bymekaar te maak om die projek te finansier, maar tot dusver het mense al meer as £148 700 (=R2.1 miljoen) bygedra!! http://www.justgiving.com/atheistbus
Vanoggend se Mail http://www.mg.co.za/article/2009-01-19-theres-probably-no-god-now-stop -worrying &Guardian in Suid-Afrika berig dat dit ook oorgespoel het na Spanje en Italië. In Barcelona gaan dieselfde boodskap op busse verskyn, en in Genoa, Italië, lui dit "The bad news is that God does not exist.
The good news is that we do not need him". Australië en Kanada is nog in onderhandelig met hul advertensiereguleerders om die advertensies ook daar te vertoon.
Vertel asseblief vir julle vriende hiervan en bid saam met ons vir hierdie mense. Bid ook dat hierdie advertensieveldtog mense eerder sal laat soek na die waarheid en na God, eerder as om hulle te laat 'ontspan' daaroor soos die advertensie voorstel. Soos Dawie, ons predikant hier by SAGemeente in Londen, gister gesê het, verstaan hulle duidelik nie die idee van 'n liefdevolle Vader en God nie, want as ons God sou moes 'weggaan' van ons af, sou dit hartverskeurend wees, en mens beslis nie laat 'ontspan' soos die advertensie voorstel nie! Ons aanbid 'n ewige, almagtige en liefdevolle God. Dawie se preek
Preke_London.aspx> sal binnekort beskikbaar wees op SAGemeente se website as julle sou belangstel - en ek stel dit regtig voor, want daar is heelwat dinge daarin wat ons as Christene moet hoor, uit die ateïste se oogpunt, asook hoe ons in so 'n situasie behoort te reageer.
En ons as Christus-disipels is SO onvoorbereid! Hier in Amerika is die baklei teen God en Syne ook voluit aan die gang.